text: Sociale problemer? Gratis til tandlæge!
  20 januar 2015 kl. 18.38
  Forsøget med gratis tandlæge til socialt udsatte i Kolding har været så stor en succes, at det forlænges.
  I september og november kunne mennesker med alvorlige sociale problemer få gratis tandlægehjælp i Kolding.
  Mange af dem, der benyttede sig af tilbuddet, viste sig at have store tandproblemer.
  - Når de blev spurgt, hvorfor de ikke havde besøgt en tandlæge tidligere, var svaret ofte økonomi og tandlægeskræk, fortæller konstitueret overtandlæge, Anne-Marie de Fønss.
  De tre deltagende tandlæger arbejdede gratis. Det samme gjorde en række andre - blandt andre medarbejdere fra Folkekøkkenet.
  Ordningen er nu forlænget.
  